 Ẹgbẹ agbabọọlu obinrin Naijiria, Super Falcons Oni loni n jẹ ẹni a bẹ lọwẹ, ṣaaju, akọnimoọgba ikọ Super Falcons Thomas Dennerby fọwọ sọya pe Naijiria yoo fagba han Cameroon lonii ninu idije ere bọọlu awọn obinrin ilẹ Afirika AWCON to n lọ lọwọ lorilẹede Ghana. Dennerby ni awọn agbabọọlu oun ti gbaradi, wọn si ti ṣetan lati gbena woju Cameroon lori papa. End of Twitter post, 1 Ṣugbọn igbakeji ikọ Cameroon naa Bernadette Anong sọrọ, o ni gbogbo agbara lawọn o sa lati rii pe awọn fẹyin Naijiria gbolẹ ninu ifẹsẹwọnsẹ ọhun to kangun si aṣekagba. Àwọn iròyin tì ẹ leè ní ìfẹ síí: Jide Kosọkọ: Isẹ tíátà yóò gòkè tíjọba bá gbówó kalẹ láti seré Ẹgbẹ agbabọọlu Naijiria lo ṣe ipo keji ni isọri B lẹyin ti wọn jawe olubori ninu meji lara ifẹsẹwọnsẹ mẹta ti wọn gba ni ipele akọkọ, nigba ti Cameroon ṣi leke isọri A. Ẹni to ba bori ninu awọn mejeeji ninu ifẹsẹwọnsẹ toni yoo lanfani lati kopa ninu idije ere bọọlu awọn obinrin lagbaye lọdun 2019 lorilẹede Faranse nibi ti awọn ẹgbẹ agbabọlu mẹta yoo ti ṣoju ilẹ Afirika. Naijiria ati Cameroon ti pade nigba mẹwaa ninu idije AWCON, ṣugbọn ẹgbẹ agbabọọlu Naijiria fagba han Cameroon lẹẹmẹjọ ọtọtọ ti Cameroon si jawe olubori lẹẹkan ṣoṣo. Asisat Oshoala ni agbábọọlù tó pegedé jù nínú ìfẹsẹwọnsẹ náà Ifẹsẹwọnsẹ to kangun si aṣekagba keji fun toni yoo waye laarin South Africa ati Mali. Nàìjíríà na Equatorial Guinea ní 6-0 Ògbóntarigì agbábọọlù Nàìjíríà, Asisat Oshoala wẹ yan kàìn-kàìn nígbà tí ikọ agbábọọlù Nàìjíríà na Equatorial Guinea pẹlú àmì ayò 6-0. Èsì ìfẹsẹwọnsẹ ọjọ Àìkú fi hàn pé Nàìjíríà àti South Africa yóò tẹsíwajú ló sí ìpele tó kágun sí àṣekágbá Semi-final nínú ìdíje bọọlù àwọn obìnrin lAfrika AWCON. Francesca Ordega ló jẹ goolu akọkọ fun Nàìjíríà ní ìṣẹjú mẹwàá 10 sí ìgbà tí wọn bẹrẹ eré. Ṣùgbọn lẹyìn ìṣẹjú mẹta sí ìgbà náà ni Asisat Oshoala jẹ góòlù kejì fún Nàìjíríà. Asisat tún gbá bọọlù sí àwọn Equatorial Guinea nígbà tí eré di ìṣẹjú mẹtàlélógún 23. Lẹyìn ìṣẹjú mẹwàá ni Asisat tún jẹ góòlù rẹ kẹẹta tó sọ góòlù Nàìjíríà di mẹrin. Ayò wà ní 4-0 nígba tí wọn fi lọ ìsinmi abala ikinni ifẹsẹwọnsẹ naa. Ìṣẹjú mẹta sí ìgbà tí wọn padà láti ìsimi ní Ugochi Desire Oparanozie da kún un iṣoro Equatorial Guinea tí àmì ayò sì di 5-0. Rita Chikwelu ló gbá góòlù ìkanyìn sí àwọn Equatorial Guinea ní ìṣẹjú mẹtàlélọgọta sí ìgbà tí wọn bẹrẹ eré. Pẹlu esi yi, Nàìjíríà ti tẹsiwaju si ìpele tó kágun sí àṣekágbá nínú ìdíje AWCON. Naijiria ati Cameroon koju ara wọn lorilẹede Ghana Ẹgbẹ agbabọọlu obinrin Naijiria, Super Falcons ti bori ẹgbẹ agbabọọlu obinrin ti orilede Cameroon ninu ifẹsẹwọnsẹ to kagun si aṣekagba ninu idije AWCON to n lọ lọwọ. : Ìdíje AWCON: Nàìjíríà fi ẹyìn Cameroon janlẹ 